《次韵韶美送刘夷叔二诗 其二 赠韶美》
宋代·王十朋

西南有佳士，岷峨秀匈中。标高语更妙，写出岷峨容。

青天道路难，冥冥慕蜚鸿。翩然下人间，海阔洪涛舂。

寻幽入禹穴，杖屦谁相从。万卷蟠腹笥，一榻眠禅丛。

时来访予语，自愧贤非戎。世态冷处薄，交情淡中浓。

去岁鉴湖别，分甘老岩松。行藏果谁使，离合情无穷。

田园有深约，耘耔当自充。异时瓯蜀间，林下见两翁。

作者简介：王十朋（1112-1171），字龟龄，号梅溪，南宋著名的政治家和诗人，伟大的爱国主义者。出生于乐清四都左原（今浙江省乐清市）梅溪村。绍兴二十七年（1157年）他以“揽权”中兴为对，中进士第一，被擢为状元，先授承事郎，兼建王府小学教授。王十朋以名节闻名于世，刚直不阿，批评朝政，直言不讳。